รุกแก้โควิด 1 จังหวัด 1 แล็บ 100 ห้องปฏิบัติการ เร่งคัดกรองผู้ติดเชื้อ
อธิบดีกรมวิทยาศาสตร์การแพทย์ เผย สธ. เปิดปฏิบัติการเชิงรุก 1 จังหวัด 1 แล็บ 100 ห้องปฏิบัติการ ตรวจหาเชื้อไวรัสโควิด-19 ให้ครอบคลุมทั้งประเทศ ตั้งเป้าตรวจหาเชื้อวันละ 20000 รายวันที่ 7 เมษายน 2563 นายแพทย์โอภาส การย์กวินพงศ์ อธิบดีกรมวิทยาศาสตร์การแพทย์ เปิดเผยว่า รัฐบาลและกระทรวงสาธารณสุข โดย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข มีนโยบายเชิงรุกในการจัดการแก้ไขปัญหาการระบาดของไวรัสโควิด-19 ได้กำหนดยุทธศาสตร์ 1 จังหวัด 1 แล็บ 100 ห้องปฏิบัติการ เพื่อเร่งตรวจคัดกรองผู้ป่วยโควิด-19 รายใหม่ ตามแนวทางการปรับเกณฑ์เฝ้าระวังสอบสวนโรค เพื่อค้นหาผู้ป่วยรายใหม่ให้เร็วและมากที่สุดทั้งนี้ กรมวิทยาศาสตร์การแพทย์ได้เร่งทดสอบความชำนาญทางห้องปฏิบัติการ การตรวจหาเชื้อ SARS-CoV-2 เพิ่มขึ้นอีก 30 แห่งทั่วประเทศ เมื่อรวมกับห้องปฏิบัติการเดิมที่ผ่านการรับรองแล้วจำนวน 80 แห่ง ทำให้ในเดือนเมษายนนี้จะมีห้องปฏิบัติการที่สามารถตรวจหาเชื้อ SARS-CoV-2 รวม 110 แห่ง ครอบคลุมในพื้นที่กรุงเทพมหานคร และ 12 เขตสุขภาพทั่วประเทศ รองรับความสามารถในการตรวจสูงสุดถึง 20000 ตัวอย่างต่อวัน คือ ในกรุงเทพฯ 10000 ตัวอย่าง และในภูมิภาค 10000 ตัวอย่างต่อวัน (ภูมิภาค 835 ตัวอย่าง/เขตสุขภาพ)นอกจากนี้ อธิบดีกรมวิทยาศาสตร์การแพทย์ ยังระบุด้วยว่า จากการประชุมคณะทำงานด้านภารกิจการจัดการห้องปฏิบัติการ โดยมีกรมควบคุมโรค สำนักงานหลักประกันสุขภาพแห่งชาติ (สปสช.) และเครือข่าย เมื่อวันที่ 4 เมษายน ที่ผ่านมา เพื่อวางมาตรฐานสนับสนุนกระบวนการการตรวจหาเชื้อและเชื่อมข้อมูลระบบรายงานผลให้รายงานผลได้ภายใน 24 ชั่วโมง ยกระดับการทำงานให้เกิดความรวดเร็ว ทั้งขั้นตอนการออกรหัสการตรวจที่จะปรับไปในรูปแบบออนไลน์ การจับคู่ห้องปฏิบัติการกับโรงพยาบาลต้นสังกัดเพื่อให้การรับส่งเชื้อในการตรวจรวดเร็ว ตลอดจนการรายงานผลที่เชื่อมโยงกับกรมควบคุมโรคและโรงพยาบาลที่ส่งตรวจ รวมทั้งระบบ E-claim ที่ดูแลด้านการเบิกจ่ายงบของสำนักงานหลักประกันสุขภาพแห่งชาติ ลดความซ้ำซ้อนของข้อมูล และช่วยให้เห็นภาพรวมของสถานการณ์ไปพร้อมกันทำให้การวางแผนการจัดการมีประสิทธิภาพยิ่งขึ้นวันนี้ยังคงยืนยันวิธีการตรวจที่องค์การอนามัยโลกแนะนำ คือ การตรวจสารพันธุกรรมของไวรัสด้วยวิธี Real-time RT PCR เนื่องจากมีความไว ความจำเพาะสูง ทราบผลภายใน 3-5 ชั่วโมง และสามารถตรวจจับเชื้อไวรัสปริมาณน้อยๆ ทั้งเชื้อเป็นและเชื้อตายในรูปแบบของสารพันธุกรรม และขณะนี้มีนวัตกรรมเครื่องมือตรวจใหม่ๆ ที่นำมาใช้ เช่น โรงพยาบาลจุฬาลงกรณ์ สภากาชาดไทย คณะแพทยศาสตร์ จุฬาลงกรณ์มหาวิทยาลัย สถาบันบำราศนราดูรของกรมควบคุมโรค ได้มีเครื่องดังกล่าวไว้ใช้งานแล้ว และการที่มีห้องปฏิบัติการ 1 แห่ง 1 จังหวัด จะยิ่งเสริมการตรวจหาเชื้อได้ดีและรวดเร็วมากยิ่งขึ้น.
อธิบดีกรมวิทยาศาสตร์การแพทย์ เผย สธ. เปิดปฏิบัติการเชิงรุก 1 จังหวัด 1 แล็บ 100 ห้องปฏิบัติการ ตรวจหาเชื้อไวรัสโควิด-19 ให้ครอบคลุมทั้งประเทศ ตั้งเป้าตรวจหาเชื้อวันละ 20000 ราย 
โควิด-19,ไวรัสโคโรนา,ไวรัสโคโรน่า,COVID-19,โอภาส การย์กวินพงศ์,1 จังหวัด 1 แลป 100 ห้องปฏิบัติการ,ตรวจเชื้อโควิด